Lietuvos pramonininkų konfederacija

Lietuvos pramonininkų konfederacija (LPK) – organizacija, vienijanti Lietuvos pramonės ir kitų verslo šakų įmones.

 Istorija 
1930 m. balandžio 12 d. įsteigta Lietuvių prekybininkų, pramonininkų ir amatininkų sąjunga (vėliau pasivadinusi Verslininkų sąjunga). Jos tikslai buvo:
„kelti ekonominę lietuvių tautos gerovę, jungiant visus lietuvių prekybininkus, pramonininkus ir amatininkus, rūpinantis jų teisiniais, ekonominiais ir kultūriniais reikalais, keliant jų specialybės kvalifikaciją, remiant Lietuvos prekybą, pramonę ir amatus“.Alfredas Zdramys. Kauno regiono pramonė atlaikė pandemiją, Kauno diena, 2022-04-30. Nuoroda tikrinta 2024-06-09.

Verslininkų sąjunga gynė savo narių interesus valstybinėse įstaigose, visuomeninėse organizacijose, teikė pagalbą teisiniais klausimais. Antrojo pasaulinio karo metais Verslininkų sąjungos veikla buvo nutraukta.

1989 m. birželį įsikūrė Lietuvos pramonininkų asociacija.Skirmantas Malinauskas. Ketvirtį amžiaus veikiančios Pramonininkų konfederacijos prezidentas Robertas Dargis: „Bronislovo Lubio kartą versle keičia kitaip mąstantys žmonės“. 15min.lt, 2014-06-19. Nuoroda tikrinta 2024-06-09.Lietuvos pramonininkų konfederacijos jubiliejuje – būrys žinomų veidų. Lrytas.lt, 2019-10-08. Nuoroda tikrinta 2024-06-09. 1993 m. pavadinimas pakeistas į dabartinį.Lietuvos pramonininkų konfederacija. Visuotinė lietuvių enciklopedija. Nuoroda tikrinta 2024-06-09.

1989 m. gruodžio 22 d. įkurta Kauno pramonininkų asociacija. 1996 m. rugpjūčio 15 d. ji perregistruota, pavadinant Kauno krašto pramonininkų ir darbdavių asociacija.

1991 m. prisijungė prie Tarptautinės darbo organizacijos, o 1993 m. – prie Tarptautinės darbdavių sąjungos. 1998 m. tapo Europos pramonininkų ir darbdavių konfederacijų sąjungos bei Tarptautinio pramonininkų ir verslininkų kongreso nare. 

2006 m. pradėjo veikti atstovybė Briuselyje.

 Struktūra 

LPK sudaro regioninės asociacijos:https://lpk.lt/regionines-asociacijos/
 Kauno krašto pramonininkų ir darbdavių asociacija;
 Klaipėdos pramonininkų asociacija;
 Šiaulių pramonininkų asociacija;
 Panevėžio krašto pramonininkų asociacija;
 Plungės pramonininkų sąjunga;
 Mažeikių verslininkų asociacija;
 Sūduvos pramonės ir verslo asociacija.

 Išnašos 

 Nuorodos 
 Oficiali svetainė

Kategorija:Lietuvos ekonominės organizacijos